Torah Bright

Torah Jane Bright (s. 27. joulukuuta 1986 Cooma, Uusi Etelä-Wales) on australialainen lumilautailija. Bright voitti half-pipessa kultaa Vancouverin talviolympialaisissa 2010. Torinon talviolympialaisissa 2006 hän oli samassa lajissa viides. Sotšin talviolympialaisissa 2014 Bright voitti half-pipesta hopeaa ja sijoittui slopestylessa seitsemänneksi.

Stonehamin MM-kilpailuissa 2013 Bright saavutti pronssia slopestylessa. Lumilautailun maailmancupissa Bright kilpaili ensimmäisen kerran Valle Nevadon halfpipessa syyskuussa 2003 sijoittuen neljänneksi. Kolmen parhaan joukkoon hän sijoittui ensimmäisen kerran Whistlerissä joulukuussa 2003 oltuaan toinen. Ensimmäisen voittonsa hän saavutti Bardonecchiassa maaliskuussa 2004. Toisen voittonsa hän otti Saas-Feessa marraskuussa 2009 ja kolmannen Copper Mountainissa tammikuussa 2013.

Bright voitti X Gamesin superpipen vuosina 2007 ja 2009. Vuonna 2006 ja 2008 hän sai superpipesta hopeaa ja vuonna 2015 pronssia.

Lähteet 

Australialaiset olympiavoittajat
Australialaiset lumilautailijat
Vuonna 1986 syntyneet
Elävät henkilöt